text: Overfaldet og krænket af eks-kæreste 
  01 december 2012 kl. 07.59
  I Hedensted blev en 35-årig kvinde lørdag nat holdt indespærret i sin egen lejlighed i et par timer af en jævnaldrende eks-kæreste.
  Kort efter klokken halv to slap kvinden fri og kunne alarmere politiet.
  Den 35-årige kvinde havde fået bundet sine arme og krænket seksuelt på forskellig vis, oplyser Sydøstjyllands Politi.
  Den 35-årige mand blev senere på natten anholdt og han fremstilles lørdag i grundlovsforhør i Retten i Horsens.
  